Consiliul de administrație al REGAL SA (,,Societatea”), persoană juridică română, cu sediul în Galati, str. Brailei nr. 17, Complex “Potcoava de Aur“, înregistrată in Registrul Comerțului sub nr.J17/52/1991, CUI 1647588, în conformitate cu dispozițiile Legii nr. 31/1990 privind societățile și ale Actului constitutiv,

CONVOACĂ

Adunarea generală extraordinară a acționarilor societății,

în data de 07.05.2025, ora 11:00, la sediul societății,

cu următoarea ordine de zi:

1. Alegerea secretarului sedintei AGEA dintre actionarii societatii, conform art.129 alin.(2) din Legea nr.31/1990 privind societatile;
2. Aprobarea dizolvării și lichidării voluntare a societății REGAL S.A., în temeiul art. 227 alin. (1) lit. d) din Legea nr. 31/1990 privind societățile, republicată, cu modificările și completările ulterioare;
3. Numirea unui lichidator pentru efectuarea operațiunilor de lichidare a societății și stabilirea remunerației acestuia;
4. Aprobarea împuternicirii lichidatorului pentru efectuarea tuturor formalităților necesare în vederea lichidării societății, inclusiv radierea societății din Registrul Comerțului;
5. Stabilirea sediului pe perioada lichidării și aprobarea modalității de conservare a actelor societății după finalizarea lichidării;
6. Aprobarea datei de 22.05.2025 ca data de inregistrare pentru identificarea acţionarilor asupra cărora se răsfrâng efectele hotărârilor adoptate de prezenta AGEA.
7. Imputernicirea Directorului general să efectueze toate actele necesare pentru înregistrarea hotărârii AGEA la Oficiul Registrului Comerțului și efectuarea demersurilor pentru asigurarea publicității hotărârilor adoptate. Directorul general poate să mandateze și alte persoane pentru efectuarea înregistrărilor anterior mentionate.

Lucrarile Adunarii generale extraordinare se vor desfasura la sediul societatii din str. Brailei nr 17, Complex Potcoava de Aur, Galati.

Sunt îndreptățiți să participe la lucrarile Adunarii si sa isi exercite votul doar acționarii societății înregistrați in registrul actionarilor la data de referință **21.04.2025.**

Accesul acționarilor îndreptățiți să participe, la data de referință, la Adunărea generala extraordinară a acționarilor este permis prin simpla probă a identității acestora, făcută, în cazul acționarilor persoane fizice, cu actul de identitate, iar în cazul acționarilor persoane juridice sau acționarilor persoane fizice reprezentate, cu împuternicire dată persoanei fizice care le reprezintă. Reprezentarea acționarilor în Adunarea generala se va putea face și prin alte persoane decât acționarii, cu excepția administratorilor, pe bază de procură specială, conform art. 125 din Legea nr. 31/1990 privind societatile.

Acționarii interesați pot participa la AGEA prin utilizarea votului prin corespondență (Buletin de vot prin corespondență). Transmiterea Buletinului de vot prin corespondență se poate realiza prin semnarea acestuia cu semnatura electronica si trimiterea lui impreuna cu documente care atesta calitatea de actionar (în cazul persoanelor fizice, buletin/carte de identitate/pașaport, respectiv în cazul persoanelor juridice/entităților fără personalitate juridică, buletin/carte de identitate/pașaport a reprezentantului legal) prin mijloace de comunicare electronice sau prin poștă/curierat în situația în care acționarii nu dețin o semnătură electronică.

Formularele de împuterniciri și formularele de buletine de vot scrise, semnate olograf, în original, se depun sau se transmit, la sediul societății în zilele lucrătoare, între orele 9-14 sau se transmit ca document electronic cu semnătură electronică extinsă, conform Legii nr. 455/2001 privind semnătura electronică, prin e-mail la adresa regalgalati2001@yahoo.com, până în data limită 05.05.2025 ora 11:00, sub sancțiunea pierderii dreptului de vot în Adunarea generală a acționarilor.

**Unul sau mai mulţi acţionari reprezentând, individual sau împreună, cel puţin 5% din capitalul social al Societății,** își pot exercita drepturile prevăzute de prevederile art. 117 indice 1 din Legea nr. 31/1990 privind societățile, **numai în scris**, până la data de 18.04.2025, ora 15:00, prin depunerea documentelor, în original, la sediul societății sau prin transmiterea cu semnătură electronică extinsă, prin e-mail la adresa regalgalati2001@yahoo.com (conform Legii nr. 455/2001 privind semnătura electronică).

Propunerile privind introducerea de puncte noi pe ordinea de zi a AGEA și proiectele de hotărâre pentru punctele incluse sau propuse spre a fi incluse pe ordinea de zi, trebuie însoţite de o copie a actului de identitate valabil al Inițiatorului (în cazul persoanelor fizice, buletin/carte de identitate/pașaport, respectiv în cazul persoanelor juridice/entităților fără personalitate juridică, buletin/carte de identitate/pașaport al reprezentantului legal), cât și de o justificare sau un proiect de hotărâre propus spre aprobare de AGEA.

Informatii aferente punctelor înscrise pe ordinea de zi se pot obține începând cu data publicării Convocatorului în Monitorul Oficial al României, Partea a IV-a, de la sediul societății sau pot fi solicitate in mod electronic pe email la adresa: regalgalati2001@yahoo.com.

În situatia neindeplinirii conditiilor de cvorum la prima convocare, conform prevederilor legale si ale Actului constitutiv al Societatii, Adunarea generală extraordinară a actionarilor este convocata pentru data de 08.05.2025, ora 11:00, cu mentinerea ordinii de zi, a locului de desfasurare si a datei de referinta.

Presedinte Director general

Esanu Vasile Romeo